પોલીસ વર્તુળોમાંથી ઉપલબ્ધ માહિતી મુજબ શહેરના કુંભારવાડા, નારી રોડ, અવેડા પાસે રહેતાં અને અત્રેના મેઘાણી સર્કલ, તન્ના ટ્રાવેલ્સ નજીક ઈડલી-સંભારની લારી ચલાવી પરિવારનો જીવનનિર્વાહ કરતાં મદ્રાસી પ્રશાંતભાઈ (મૂળ મદુરાઈ, તામીલનાડુ)ના પત્ની અર્પણાબેન (ઉ. વ. ર૦)ને લાંબા અરસાથી માનસિક બીમારીની સારવાર ચાલી રહી હોવા છતાં તેમાં કોઈ સુધારો નહિ થતો હોઈ બીમારીથી કંટાળી જઈ મોડીરાત્રના ત્રણેક વાગ્યાના અરસામાં જાતેથી પોતાના ગળા પર છરી ફેરવી દેતાં લોહીલુહાણ હાલતે તેણીને સારવાર અર્થે ઈમરજન્સી સેવા વાન ૧૦૮ મારફતે સ્થાનિક સર તખ્તસિંહજી હોસ્પિટલ ખાતે ખસેડાયાં હતા.